F-82E varianten var fra 1950 til slutten av 1954 i tjeneste hos USAFs Strategic Air Command med base på Bergstrom AFB i Texas, og da som en eskortejager for det massive Convair B-36 bombeflyet. F-82E var strengt tatt kun til bruk om dagen og hadde ikke radar eller annet utstyr for nattflyging. F-82E-varianter med base på McChord AFB i Washington ble brukt som avskjæringsjagere. F-82 fortsatte i operativ tjeneste fram til 1954 og ble Strategic Air Command sitt siste operative propelldrevne jagerfly.